# OBVESTILO

# (KLOPI IN PREVENTIVA)

S prihajajočimi toplejšimi meseci in dvigom temperature tal, postanejo aktivni tudi klopi. Nahajališča klopov niso le gozdne podrasti, robovi jas, brežine rek, močvirij ali grmovja temveč tudi travnate površine in vrtovi.

Gorenjska spada med regije z večjo incidenco pojavnosti obolenja s klopnim meningoencefalitisom (KME). Klopi pa so prenašalci tudi drugih bolezni (kot na primer lymska borelioza).

Ker se v teh letnih časih številne aktivnosti v vrtcu, v katere je vključen tudi vaš otrok, odvijajo na prostem, je posledično možnost za stik s klopi večja, zaradi česar je zelo pomembno izvajanje preventivnih ukrepov.

Svetujemo, da otroka vsak dan pregledate za morebitno prisotnost klopa. V kolikor bo prisotnost klopa opazila vzgojiteljica vas bo o tem nemudoma obvestila.

V primeru, da se odločite za uporabo sredstev proti klopom (repelenti) vas prosimo, da za njihov nanos/uporabo poskrbite sami.

Kot preventivni ukrep velja tudi uporaba svetlih oblačil, na katerih je prisotnost klopa lažje vidna.

V primeru, da pritrjenega klopa na telesu vendarle opazite, ga čim prej odstranite s pomočjo koničaste pincete.

Podrobnejša navodila najdete na spletni povezavi Nacionalnega inštituta za javno zdravje (NIJZ), v zdravstvenem domu oz. spodnji spletni povezavi.

<http://www.nijz.si/sl/en-sam-klop-nam-lahko-trajno-spremeni-zivljenje>

Želimo vam veliko lepih trenutkov v objemu narave.

Kranj, 16.04.2019 Mag. Tea Dolinar

 ravnateljica

Priloga:

* Gradivo »Klop in preventiva«

Namenjeno:

* Staršem (oglasna deska, spletna stran)
* Strokovnim delavcem